
Ministru kabineta rīkojums Nr. 468
Rīgā 2023. gada 9. augustā (prot. Nr. 38 20. §)
Par valsts nekustamā īpašuma Robežu ielā 23D, Aizputē, Dienvidkurzemes novadā, nodošanu Dienvidkurzemes novada pašvaldības īpašumā
· 1. Saskaņā ar Publiskas personas mantas atsavināšanas likuma 42. panta pirmo daļu un 43. pantu atļaut Finanšu ministrijai nodot bez atlīdzības Dienvidkurzemes novada pašvaldības īpašumā nekustamo īpašumu (nekustamā īpašuma kadastra Nr. 6405 009 0030) – zemes vienību (zemes vienības kadastra apzīmējums 6405 009 0029) 0,4006 ha platībā – Robežu ielā 23D, Aizputē, Dienvidkurzemes novadā (turpmāk – nekustamais īpašums), kas ierakstīts zemesgrāmatā uz valsts vārda Finanšu ministrijas personā, lai saskaņā ar Pašvaldību likuma 4. panta pirmo daļu to izmantotu pašvaldības autonomo funkciju īstenošanai.
· 2. Dienvidkurzemes novada pašvaldībai nekustamo īpašumu bez atlīdzības nodot valstij, ja tas vairs netiek izmantots šā rīkojuma 1. punktā  minēto funkciju īstenošanai.
· 3. Dienvidkurzemes novada pašvaldībai, nostiprinot zemesgrāmatā īpašuma tiesības uz nekustamo īpašumu:
· 3.1. norādīt, ka īpašuma tiesības nostiprinātas uz laiku, kamēr Dienvidkurzemes novada pašvaldība nodrošina šā rīkojuma 1. punktā  minēto funkciju īstenošanu;
· 3.2. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.
· 4. Šā rīkojuma 3.2. apakšpunktā  minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts valsts aizdevuma nodrošināšanai, lai saņemtu Eiropas Savienības fondu atbalstu.

